
Θέμα: Tα πολυμέσα … για την Ασφάλεια στο Διαδίκτυο – 2η Ανακοίνωση 
Αγαπητές συναδέλφισσες και Αγαπητοί συνάδελφοι,
Σε συνέχεια της επικοινωνίας μας για το φετινό διαγωνισμό με γενικό τίτλο: «Tα πολυμέσα… για την Ασφάλεια στο Διαδίκτυο», σας ενημερώνω για τα θέματα που αφορούν τη διοργάνωση και τη συμμετοχή των σχολείων σας καθώς και τη διαδικασία ανάρτησης των έργων. 
Οι άξονες καθορίζονται μέσα από τη γενικότερη θεματολογία για την Ασφάλεια στο Διαδίκτυο, και όπως ενδεικτικά αναφέρουμε μπορεί να είναι: 

· η ορθή και ασφαλή πλοήγηση των μαθητών στο Διαδίκτυο

· συμπεριφορές υπερβολικής ενασχόλησης
· κίνδυνοι από την αλόγιστη και χωρίς κανόνες χρήση
· ζητήματα ασφάλειας στους χώρους κοινωνικής δικτύωσης όπως στο facebook

· δικαιώματα και υποχρεώσεις όλων μας στους online κόσμους

· καλές πρακτικές κ.ά.

Ειδική Θεματική - «Στείλτε το μήνυμά σας…» 
Ο φετινός διαγωνισμός θα προσδιορίζεται μέσα από τον τίτλο (χωρίς να είναι δεσμευτικό), Στείλτε το μήνυμά σας… 
Οδηγίες Ανάρτησης Έργων
· Ο φετινός Διαγωνισμός, όπως και όλες οι δράσεις μας (Εκδηλώσεις), πλέον, θα φιλοξενούνται στη νέα πλατφόρμα http://festman.schoolab.gr/.

· Κάθε εκπαιδευτικός που συμμετέχει στη δράση θα πρέπει να κάνει «Είσοδο» στην πλατφόρμα (χρησιμοποιώντας ένα λογαριασμό του στο Google ή στο Facebook), ώστε να του δοθούν τα δικαιώματα για τη διαχείριση των έργων του σχολείου του.

· Το URL της δράσης μας «Tα πολυμέσα… για την Ασφάλεια στο Διαδίκτυο» για το σχολικό έτος 2015-16 είναι http://festman.schoolab.gr/festival/14
· Από την Παρασκευή 11 Μαρτίου θα μπορείτε να κάνετε καταχώρηση των έργων σας (οδηγίες θα βρείτε στην πλατφόρμα), με την ενεργοποίηση της σχετικής φόρμας.

· Τα έργα που συμμετέχουν στο Διαγωνισμό, θα πρέπει να αναρτηθούν μέχρι και την Παρασκευή 25 Μαρτίου.
Σημαντικές Ημερομηνίες:
· 4 Απριλίου 2016, ολοκλήρωση κρίσεων του διαγωνιστικού μέρους 
· 8 Απριλίου 2016, απονομή βραβείων στην Έκθεση/ Φεστιβάλ Μαθητικής Ψηφιακής Δημιουργίας στο «ΚΑΜ» – Χανιά
· 20 Απριλίου 2016, απονομή βραβείων στην Έκθεση/ Φεστιβάλ Μαθητικής Ψηφιακής Δημιουργίας στο «Σπίτι του Πολιτισμού» – Ρέθυμνο
Παρακαλώ να ενημερωθούν όλοι οι εκπαιδευτικοί Πληροφορικής.

Ευχαριστώ
Ο Σχολικός Σύμβουλος 

